Talk:Chaupai (Sikhism)

In Hindi


कबयो बाच बेनती ॥

हमरी करो हाथ दै रछा ॥ पूरन होइ चित की इछा ॥ तव चरनन मन रहै हमारा ॥ अपना जान करो प्रतिपारा ॥३७७॥ हमरे दुशट सभै तुम घावहु ॥ आपु हाथ दै मोहि बचावहु ॥ सुखी बसै मोरो परिवारा ॥ सेवक सिखय सभै करतारा ॥३७८॥ मो रछा निजु कर दै करियै ॥ सभ बैरिन कौ आज संघरियै ॥ पूरन होइ हमारी आसा ॥ तोरि भजन की रहै पियासा ॥३७९॥ तुमहि छाडि कोई अवर न धयाऊं ॥ जो बर चहों सु तुमते पाऊं ॥ सेवक सिखय हमारे तारियहि ॥ चुन चुन शत्रु हमारे मारियहि ॥३८०॥ आपु हाथ दै मुझै उबरियै ॥ मरन काल त्रास निवरियै ॥ हूजो सदा हमारे पछा ॥ स्री असिधुज जू करियहु रछा ॥३८१॥ राखि लेहु मुहि राखनहारे ॥ साहिब संत सहाइ पियारे ॥ दीनबंधु दुशटन के हंता ॥ तुमहो पुरी चतुरदस कंता ॥३८२॥ काल पाइ ब्रहमा बपु धरा ॥ काल पाइ शिवजू अवतरा ॥ काल पाइ करि बिशन प्रकाशा ॥ सकल काल का कीया तमाशा ॥३८३॥ जवन काल जोगी शिव कीयो ॥ बेद राज ब्रहमा जू थीयो ॥ जवन काल सभ लोक सवारा ॥ नमशकार है ताहि हमारा ॥३८४॥ जवन काल सभ जगत बनायो ॥ देव दैत जछन उपजायो ॥ आदि अंति एकै अवतारा ॥ सोई गुरू समझियहु हमारा ॥३८५॥ नमशकार तिस ही को हमारी ॥ सकल प्रजा जिन आप सवारी ॥ सिवकन को सवगुन सुख दीयो ॥ शत्रुन को पल मो बध कीयो ॥३८६॥ घट घट के अंतर की जानत ॥ भले बुरे की पीर पछानत ॥ चीटी ते कुंचर असथूला ॥ सभ पर क्रिपा द्रिशटि करि फूला ॥३८७॥ संतन दुख पाए ते दुखी ॥ सुख पाए साधन के सुखी ॥ एक एक की पीर पछानै ॥ घट घट के पट पट की जानै ॥३८८॥ जब उदकरख करा करतारा ॥ प्रजा धरत तब देह अपारा ॥ जब आकरख करत हो कबहूं ॥ तुम मै मिलत देह धर सभहूं ॥३८९॥ जेते बदन स्रिशटि सभ धारै ॥ आपु आपुनी बूझि उचारै ॥ तुम सभ ही ते रहत निरालम ॥ जानत बेद भेद अरु आलम ॥३९०॥ निरंकार न्रिबिकार न्रिल्मभ ॥ आदि अनील अनादि अस्मभ ॥ ताका मूड़्ह उचारत भेदा ॥ जाको भेव न पावत बेदा ॥३९१॥ ताकौ करि पाहन अनुमानत ॥ महां मूड़्ह कछु भेद न जानत ॥ महांदेव कौ कहत सदा शिव ॥ निरंकार का चीनत नहि भिव ॥३९२॥ आपु आपुनी बुधि है जेती ॥ बरनत भिंन भिंन तुहि तेती ॥ तुमरा लखा न जाइ पसारा ॥ किह बिधि सजा प्रथम संसारा ॥३९३॥ एकै रूप अनूप सरूपा ॥ रंक भयो राव कहीं भूपा ॥ अंडज जेरज सेतज कीनी ॥ उतभुज खानि बहुरि रचि दीनी ॥३९४॥ कहूं फूलि राजा ह्वै बैठा ॥ कहूं सिमटि भयो शंकर इकैठा ॥ सगरी स्रिशटि दिखाइ अच्मभव ॥ आदि जुगादि सरूप सुय्मभव ॥३९५॥ अब रछा मेरी तुम करो ॥ सिखय उबारि असिखय सघरो ॥ दुशट जिते उठवत उतपाता ॥ सकल मलेछ करो रण घाता ॥३९६॥ जे असिधुज तव शरनी परे ॥ तिन के दुशट दुखित ह्वै मरे ॥ पुरख जवन पगु परे तिहारे ॥ तिन के तुम संकट सभ टारे ॥३९७॥ जो कलि कौ इक बार धिऐहै ॥ ता के काल निकटि नहि ऐहै ॥ रछा होइ ताहि सभ काला ॥ दुशट अरिशट टरे ततकाला ॥३९८॥ क्रिपा द्रिशाटि तन जाहि निहरिहो ॥ ताके ताप तनक महि हरिहो ॥ रिधि सिधि घर मों सभ होई ॥ दुशट छाह छ्वै सकै न कोई ॥३९९॥ एक बार जिन तुमैं स्मभारा ॥काल फास ते ताहि उबारा ॥ जिन नर नाम तिहारो कहा ॥ दारिद दुशट दोख ते रहा ॥४००॥ खड़ग केत मैं शरनि तिहारी ॥ आप हाथ दै लेहु उबारी ॥ सरब ठौर मो होहु सहाई ॥ दुशट दोख ते लेहु बचाई ॥४०१॥ क्रिपा करी हम पर जगमाता ॥ ग्रंथ करा पूरन सुभ राता ॥ किलबिख सकल देह को हरता ॥ दुशट दोखियन को छै करता ॥४०२॥ स्री असिधुज जब भए दयाला ॥ पूरन करा ग्रंथ ततकाला ॥ मन बांछत फल पावै सोई ॥ दूख न तिसै बिआपत कोई ॥४०३॥

अड़िल ॥ सुनै गुंग जो याहि सु रसना पावई ॥ सुनै मूड़्ह चित लाइ चतुरता आवई ॥ दूख दरद भौ निकट न तिन नर के रहै ॥ हो जो याकी एक बार चौपई को कहै ॥४०४॥

चौपई ॥ स्मबत सत्रह सहस भणिजै ॥ अरध सहस फुनि तीनि कहिजै ॥ भाद्रव सुदी अशटमी रवि वारा ॥ तीर सतुद्रव ग्रंथ सुधारा ॥४०५॥

— Preceding unsigned comment added by 153.110.241.233 (talk) 07:22, 11 August 2013 (UTC)